Lēmuma projekts

(*satur ierobežotas pieejamības*

*informāciju – personas kodu*)

**Par atļauju R.Mellenbergai savienot amatus**

Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas nekustamā īpašuma speciālistes Rimmas Mellenbergas 09.04.2024. iesniegumu par amatu savienošanu ar Alūksnes novada vēlēšanu iecirkņa Nr. 317 komisijas sekretāra amatu, reģistrēts Alūksnes novada pašvaldībā ar Nr. ANP/1-47/24/1158,

konstatējot, ka minēto amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

ņemot vērā Pašvaldību likuma 10. panta pirmās daļas 21. punktu, likuma “Par interešu konflikta novēršanu valsts amatpersonu darbībā” (*turpmāk – Likums*) 6. panta pirmo un otro daļu, 7. panta sestās daļas 2. punktu, 8.¹ panta piektās daļas 1. un 2. punktu,

atļaut Rimmai Mellenbergai (personas kods [..]) savienot Alūksnes novada pašvaldības Centrālās administrācijas Īpašumu pārvaldības un attīstības nodaļas nekustamā īpašuma speciālista, Alūksnes novada pašvaldības Dzīvokļu komisijas locekļa un Alūksnes novada vēlēšanu iecirkņa Nr. 317 komisijas sekretāra amatus.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Saskaņā ar Administratīvā procesa likuma 76.panta otro daļu, šo administratīvo aktu var pārsūdzēt Administratīvajā rajona tiesā viena mēneša laikā no tā spēkā stāšanās dienas.*